Ek het 'n paar plekkies al gekuier in die Weskus, maar het Flaminkevlei Waterfront ontsettend baie geniet saam met my man, ek sal definitief weer die plekkie besoek.
Dis eenvoudig: ek sal weer daar gaan bly! Mooi uitsig oor die rivier en 'n lekker braaistoep. Als is netjies en skoon en die mense is lekker mense.
Dit gee vir ons 'n lied in die hart om te verneem dat gaste hulle verblyf geniet het. Ons sal julle graag weer wil verwelkom!
Baie dankie, jou resensie is ’n riem onder die hart. Jou opmerking foto's op die webblad weerspieël die werklikheid” beteken vir my baie, want dis my strewe is om voornemende gaste so goed moontlik in te lig oor wat om te verwag. As gaste lekker bly, het ek daarin geslaag.
Die eenhede is ruim, modern, skoon, netjies en smaakvol gemeubileer. Vriendelike ontvangs en 'n gasheer wat seker maak sy gaste het alles wat hulle nodig het. Die kombuistoerusting kan opgegradeer word, en 'n spiel by muurprop vir die vinnige hare blaas sal handig wees. Andersins is dit 'n ongelooflike lekker plekkie om te gaan afpak en te rus en ons sal definitief weer daar uitkom!
Baie dankie vir die resensie en goeie terugvoer. Die opsit van ’n spieël is nou heel bo op die prioriteitslys.